CELEX: 32021D2074
Language: ro
Date: 2021-11-25 00:00:00
Title: Decizia (PESC) 2021/2074 a Consiliului din 25 noiembrie 2021 de modificare a Deciziei (PESC) 2017/2370 în sprijinul Codului de conduită de la Haga și al neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă

26.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 421/70
               
            
         DECIZIA (PESC) 2021/2074 A CONSILIULUI
         din 25 noiembrie 2021
         de modificare a Deciziei (PESC) 2017/2370 în sprijinul Codului de conduită de la Haga și al neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1) și articolul 31 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 18 decembrie 2017, Consiliul a adoptat Decizia (PESC) 2017/2370 (1), prin care se încredințează implementarea tehnică a anumitor proiecte Fondation pour la recherche stratégique (FRS).
                  
               
                     (2)
                  
                  
                     În conformitate cu articolul 3 alineatul (3) din Decizia (PESC) 2017/2370, la 21 decembrie 2017 a fost semnat un acord de grant încheiat cu FRS. Acordul de grant urma să expire la 21 decembrie 2020.
                  
               
                     (3)
                  
                  
                     La 26 mai 2020, FRS a solicitat o prelungire a perioadei de punere în aplicare a Deciziei (PESC) 2017/2370 până la 20 decembrie 2021. Prelungirea a fost solicitată ca urmare a pandemiei de COVID-19, și în special a amânării unei serii de activități menționate la articolul 1 din decizia respectivă și a reticenței administrațiilor naționale din țările vizate de a discuta cu privire la organizarea de astfel de activități având în vedere climatul de incertitudine generat de pandemia respectivă.
                  
               
                     (4)
                  
                  
                     La 20 iulie 2020, Consiliul a adoptat Decizia (PESC) 2020/1066 (2) care a modificat Decizia (PESC) 2017/2370, prin prelungirea datei expirării respectivei decizii până la 20 decembrie 2021.
                  
               
                     (5)
                  
                  
                     La 27 septembrie 2021, FRS a solicitat o prelungire suplimentară a Deciziei (PESC) 2017/2370, având în vedere impactul pe care continuă să îl producă situația legată de pandemia de COVID-19 și restricțiile de călătorie aferente asupra activităților sale planificate, prelungirea suplimentară solicitată fiind de 13 luni, până la 21 ianuarie 2023.
                  
               
                     (6)
                  
                  
                     Continuarea activităților menționate la articolul 1 din Decizia (PESC) 2017/2370 nu are implicații asupra nivelului resurselor financiare până la 21 ianuarie 2023.
                  
               
                     (7)
                  
                  
                     Prin urmare, Decizia (PESC) 2017/2370 ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 5 din Decizia (PESC) 2017/2370, alineatul (2) se înlocuiește cu următorul text:
            
               
                  „(2)   Prezenta decizie expiră la 21 ianuarie 2023.”
               
            
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 25 noiembrie 2021.
            
               
                  Pentru Consiliu
               
               
                  Președintele
               
               Z. POČIVALŠEK
            
         
         
            (1)  Decizia (PESC) 2017/2370 a Consiliului din 18 decembrie 2017 în sprijinul Codului de conduită de la Haga și al neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă (JO L 337, 19.12.2017, p. 28).
         
            (2)  Decizia (PESC) 2020/1066 a Consiliului din 20 iulie 2020 de modificare a Deciziei (PESC) 2017/2370 în sprijinul Codului de conduită de la Haga și al neproliferării rachetelor balistice în cadrul punerii în aplicare a Strategiei UE împotriva proliferării armelor de distrugere în masă (JO L 234 I, 21.7.2020, p. 1).